# இந்தியாவில் சூரிய ஆற்றல் துறை



**இந்தியாவில் சூரிய ஆற்றல் துறை** ஆண்டின் பெரும்பாலான நாட்களில் விழுகின்ற சூரிய கதிர்வீச்சின் உயரிய அளவையும் நெருக்கமான மக்கள்தொகையையும் கருத்தில் கொண்டு திட்டமிடப்பட்டுள்ளது. உலகில் உயரளவில் நிலக்கரியால் மின்சாரம் பெறும் நாடுகளில் ஒன்றான இந்தியா கரியமில வளி வெளிப்பாட்டைக் குறைக்கும் வண்ணம் புதுப்பிக்கத்தக்க ஆற்றல் வளங்களைப் பயன்படுத்துவதில் முனைப்புக் கொண்டுள்ளது. சூரிய ஆற்றலின் இன்றியமையாமையை அறிந்து இந்திய அரசு *சவகர்லால் நேரு தேசிய சூரியாற்றல் திட்டத்தை* (JNNSM) வரைந்து செயல்படுத்தி வருகிறது. இத்திட்டத்தின் கீழ் 2022ஆம் ஆண்டிற்குள் 22,000 மெவா மின்சாரத்தைத் தயாரிக்க இலக்கு மேற்கொண்டுள்ளது. இந்த இலக்கினை அடையவும் தன்முனைவோரை ஊக்குவிக்கவும் நுகர்வுச் செலவினை மின்பிணைப்பு கட்டணத்திற்கு இணையாக்கவும் மானியங்கள் வழங்குகிறது.  

காற்றுத் திறன் உற்பத்தியில் உலகின் முன்னணி நாடுகளில் ஒன்றாக விளங்கும் இந்தியாவின் புதிய மற்றும் புதுப்பிக்கத்தக்க ஆற்றல் அமைச்சகம் வெளியிட்டுள்ள இத்திட்டத்தின் இரண்டாம் கட்ட திட்டவரைவில் 10 கிகாவாட் மின்சாரம், நடுவண் துறைகளால் 4 கிகாவாட்டும் மாநில அமைப்புகளால் 6 கிகாவாட்டும், தயாரிக்க முன்மொழியப்பட்டுள்ளது. தார் பாலைவனத்தில் 35,000&nbsp;கிமீ<sup>2</sup> பரப்பளவில் 700 கிகாவாட் முதல் 2,100 கிகாவாட் வரையான சூரிய ஆற்றல் மின்சாரம் தயாரிக்கத் திட்டமிடப்பட்டுள்ளது.  

2020க்குள் ஆண்டில் 19 பில்லியன் செலவில் 20 கிகாவாட் தயாரிக்க திட்டமிடப்பட்டுள்ளது. இந்தத் திட்டத்தின்கீழ் அரசு கட்டிடங்களிலும் மருத்துமனை மற்றும் தங்குவிடுதிகளிலும் சூரிய ஆற்றல்வழி கருவிகளும் செயல்முறைகளும் கட்டாயமாக்கப்படுகின்றன. 2013ஆம் ஆண்டில் 1000 மெகாவாட் மின்சாரம் தயாரிக்க நவம்பர் 2009இல் திட்டம் இயற்றப்பட்டது.  

இறங்குமுகமாய் இருக்கின்ற சூரியத் தகடுகளின் விலையும் ஏறுமுகமாய் இருக்கின்ற மின்பிணைப்பு கட்டணமும் இணைந்து அடுத்த ஐந்தாண்டுகளில் மிக உயர்ந்த வளர்ச்சி வீதத்தை 2011இல் வெளியிடப்பட்டுள்ள ஓர் ஆய்வறிக்கை மதிப்பிடுகிறது. அரசு ஆதரவும் மின் தட்டுப்பாடும் இதனை ஊக்குவிக்கின்றன.  

தமிழ்நாட்டில் 300 நாட்கள் உயர்ந்த சூரிய கதிர்வீச்சு (5.6-6.0 கிவாமணி/ச. மீ) கிடைக்கிறது. குறிப்பாக தென்தமிழ்நாடு சூரிய ஆற்றல் தயாரிப்பிற்கு மிகவும் பொருந்திய நிலப்பகுதியாக விளங்குகிறது. தமிழ்நாடு அரசு அக்டோபர் 2012இல் வெளியிட்ட *தமிழ்நாடு சூரிய சக்திக் கொள்கை 2012*யில் ஆண்டுக்கு 1000 மெகாவாட்டாக மூன்றாண்டுகளில் மூவாயிரம் மெகாவாட் மின்சாரம் தயாரிப்பு மற்றும் உள்நாட்டிலேயே சூரியாற்றல் கருவிகளை உருவாக்கிடும் வசதி ஆகியவற்றை உள்ளடக்கிய கொள்கையை முன்மொழிந்துள்ளது.  

## நிறுவப்பட்ட திறனளவு

2007 நிலவரப்படி, மொத்த மின்சாரத் தேவையில் 1%க்கும் குறைவாகவே சூரிய ஆற்றலால் பெறப்படுகிறது. திசம்பர் 2010இல் மின் பிணையத்தில் (grid) இணைக்கப்பட்ட அளவு 10&nbsp;மெகாவாட்டாக இருந்தது. இருப்பினும் 1,700 முதல் 1,900 வரையான திறனளவைக் கொண்டுள்ள இந்தியா சூரிய ஆற்றல் பயன்பாட்டில் முன்னணியில் உள்ளது 2010இல் 25.1 மெகாவாட்டும் 2011இல் 468.3 மெகாவாட்டும் கூட்டப்பட்டன. சூலை 2012இல் பிணையத்துடன் இணைக்கப்பட்ட சூரிய மின்கலம்|சூரிய மின்கலம் மூலம் பெறப்பட்ட திறனவு 1040.67 மெவாட்டாக உயர்ந்தது, 2017க்குள் கூடுதலாக 10,000 மெகாவாட்டாக உயர்த்தவும் 2020இல் மொத்த நிறுவப்பட்ட அளவாக 20,000 மெகாவாட்டாக உயர்த்தவும் இலக்கு நிர்ணயிக்கப்பட்டுள்ளது.  

**'''இந்தியாவின் மிகப்பெரும் மின்கல (PV) மின் நிலையங்கள்'''**

| மின்நிலையத்தின் பெயர் | உயர்ந்த நேர்மின்னோட்ட ஆற்றல்
(மெ.வா) | கி.வா-மணி
/ஆண்டு | திறனளவு
காரணி | திறக்கப்பட்ட நாள் |
| --- | --- | --- | --- | --- |
| சரண்கா சூரியப் பூங்கா - சரண்கா சிற்றூர், பதான் மாவட்டம், குசராத் | align= &nbsp; 214 | ஏப்ரல் 2012 |  |  |
| மித்தாப்பூர் சூரிய மின்நிலையம் - மித்தாப்பூர், குசராத் (டாடா பவர்) | align= &nbsp; 25 | 25 சனவரி 2012 |  |  |
| வா சூரிய மின்நிலையம் - சுரேந்திரநகர், குசராத் (மாதவ் பவர்) | align= &nbsp; 10 | திசம்பர் 2011 |  |  |
| திருபாய் அம்பானி சூரியப் பூங்கா | align= &nbsp; 40 | ஏப்ரல் 2012 |  |  |
| பிட்டா சூரிய மின்நிலையம் - பிட்டா, கட்சு மாவட்டம், குசராத் (அதானி பவர்) | align= &nbsp; 40 | சனவரி 2012 |  |  |
| மகிந்திரா & மகிந்தரா சூரிய நிலையம், ஜோத்பூர், இராசத்தான் | align= &nbsp; 5 | சனவரி 2012 |  |  |
| ரஸ்னா மார்க்கெட்டிங், அகமதாபாத், குசராத் சூரிய ஆற்றல் கொள்கை இரண்டாம் கட்டத்தில் | align= &nbsp; 1 | திசம்பர் 2011 |  |  |
| சிவகங்கை மின்கல நிலையம் | align= &nbsp; 5 | திசம்பர் 2010 |  |  |
| கோலார் ஒளிமின்கல நிலையம் | align= &nbsp; 3 | மே 2010 |  |  |
| இத்னால் ஒளிமின்கல நிலையம், பெல்காம் | align= &nbsp; 3 | ஏப்ரல் 2010 |  |  |
| அசூர் பவர் - அவான் ஒளிமின்கல நிலையம் | align= &nbsp; 4.1 | திசம்பர் 2011 |  |  |
| சிட்ரா மற்றும் செப்செசுட்டு மின்நிலையங்கள் - சூரிய ஒளிமின்கல நிலையங்கள், மகாராட்டிரம் | align= &nbsp; 4 | அக்டோபர் 2011 |  |  |
| ஜாமூரியா ஒளிமின்கல நிலையம், மேற்கு வங்காளம் | align= &nbsp; 2 | ஆகத்து 2009 |  |  |
| என்டிபிசி ஒளிமின்கல நிலையம் | align= &nbsp; 1 | 2010 |  |  |
| தியாகராசர் விளையாட்டரங்க நிலையம்-தில்லி | align= &nbsp; 1 | ஏப்ரல் 2010 |  |  |
| காந்திநகர் சூரிய நிலையம் | align= &nbsp; 1 | 21 சனவரி 2011 |  |  |
| டாட்டா பவர் - முல்ஷி, மகாராட்டிரம் | align= &nbsp; 3 | ஏப்ரல் 2011 |  |  |
| அசூர் பவர் - சபர்காந்தா, குசராத் | align= 10 | சூன் 2011, 63 ஏக்கர்கள், 36,000 சன்டெக் மின்கல தகடுகளைப் பயன்படுத்துகிறது. |  |  |
| மோசர் பேயர் பதான், குசராத் (Precious and Solitaire) | align= 30 | அக்டோபர் 2011 |  |  |
| பி&ஜி சோலார் பி.லிட் - மயிலாடுதுறை, தமிழ்நாடு | align= &nbsp; 1 | சவகர்லால் நேரு தேசிய திட்டத்தின் கீழ் துவங்கிய முதல் நிலையம், 10 சூன் 2011 |  |  |
| ஆர்ஈஎச்பிஎல் - சடைபலி, (போலங்கிர் மாவட்டம்) ஒரிசா | align= &nbsp; 1 | ஒரிசாவின் முதல் சூரிய ஆற்றல் மின்நிலையம், சூலை 2011 |  |  |
| டாட்டா பவர் - படாப்பூர், ஒரிசா | align= &nbsp; 1 | ஆகத்து 2011 |  |  |
| ஒரிசா - படாப்பூர், ஒரிசா | align= &nbsp; 9 | ஆகத்து 2012 |  |  |
| டாட்டா பவர் - ஓஸ்மானாபாத், மகாராட்டிரம் | align= &nbsp; 1 | 1 ஆகத்து 2011 |  |  |
| அம்ருத்து சூரிய ஆற்றல் மின்நிலையம் - கதிரி, ஆந்திரப் பிரதேசம் | align= &nbsp; 1 | மார்ச்சு 2012 |  |  |
| இ.தொ.க மும்பை - குவால் பகாரி, அரியானா | align= &nbsp; 3 | 26 செப்டம்பர் 2011 |  |  |
| சந்திரலீலா பவர் எனர்ஜி - நர்நால், அரியானா | align= &nbsp; 0.8 | 15 சனவரி 2012 |  |  |
| கிரீன் இன்ஃப்ரா லிமிடெட் - ராஜ்கோட், குசராத் | align= &nbsp; 10 | நவம்பர் 2011 |  |  |
| டால் சூரிய மின் நிலையம் - பரபங்கி, உபி | align= &nbsp; 2 | சனவரி 2012 | } |  |

| மொத்தம் | 1044.16 | } |
| --- | --- | --- |
| ஆந்திரப் பிரதேசம் | 21.8 | 2.2 |
| சத்தீசுகர் | 4.0 | 0.4 |
| தில்லி | 2.5 | 0.3 |
| குசராத் | 654.8 | 66.9 |
| அரியானா | 7.8 | 0.8 |
| சார்க்கண்ட் | 4.0 | 0.4 |
| கர்நாடகம் | 9.0 | 0.9 |
| மத்தியப் பிரதேசம் | 2.0 | 0.2 |
| மகாராட்டிரம் | 20.0 | 2.0 |
| ஒரிசா | 13.0 | 1.3 |
| பஞ்சாப் | 9.0 | 0.9 |
| இராசத்தான் | 197.5 | 20.2 |
| தமிழ்நாடு | 15.0 | 1.5 |
| உத்தரப் பிரதேசம் | 12.0 | 1.2 |
| உத்தராகண்டம் | 5.0 | 0.5 |
| மேற்கு வங்காளம் | 2.0 | 0.2 |

### குசராத் மாநிலத்தில் சூரிய ஆற்றல்
இந்தியாவின் மொத்த நிறுவப்பட்டத் திறனளவில் மூன்றில் இருபங்கு குசராத் மாநிலத்தில் நிறுவப்பட்டுள்ளது. ஆசியாவிலேயே மிகப் பெரியதாகக் கருதப்படும் சரண்கா சூரியப் பூங்கா தற்போது 214 மெகாவாட் அளவிலான மின்சாரத்தை அளிக்கிறது. இதன் மொத்த திட்டமிடப்பட்ட திறனளவு 500 மெகாவாட்டாகும். பல முனைவாளர்களும் பல பயனாளர்களும் பங்கேற்கும் வகையில் திட்டமிடப்பட்டுள்ள இப்பூங்காவிற்கு இந்திய தொழிற்துறை கூட்டமைப்பு (CII) *மிகுந்த புதுமைமிக்கதும் சுற்றுச்சூழல் இயைந்ததுமான* திட்டமாக விருது வழங்கியுள்ளது.  

தலைநகர் காந்தி நகரை முற்றிலும் சூரிய ஆற்றலால் இயங்கும் நகராக மாற்றிட மாநில அரசு கூரை-மேற் சூரிய மின்கலத் திட்டத்தை அறிமுகப்படுத்தி உள்ளது. இத்திட்டத்தின்படி, 50 மாநில அரசு கட்டிடங்கள் மீதும் 500 தனியார் கட்டிடங்கள் மீதும் சூரிய மின்கலங்களை அமைத்து 5 மெகாவாட் மின்சாரத்தை பெற்றிட விழைந்துள்ளது. இத்திட்டத்தை பின்னதாக ராஜ்கோட், சூரத், பாவ்நகர் மற்றும் வடோதரா நகரங்களுக்கு விரிவுபடுத்த திட்டமிட்டுள்ளது.  

மேலும் நர்மதை ஆற்றின் கால்வாய்களில் சூரிய மின்கலங்களை அமைத்திடவும் திட்டமிட்டுள்ளது. இத்திட்டத்தின்கீழ் ஆனந்த் தாலுகாவில் சந்திராசன் பகுதியில் நர்மதை ஆற்றுக் கால்வாய்க் கிளையில் சூரிய மின்கலங்களை அமைத்து 1 மெகாவாட் மின்சாரம் தயாரிக்கிறது. இத்தகைய மூடல் ஆற்றுநீர் வெப்பத்தால் ஆவியாகி வீணாவதும் தடுக்கப்படுகிறது. ஆண்டுக்கு 90,000 லிட்டர் நீர் தடுக்கப்படுவதாகக் கூறப்படுகிறது.  

### இராசத்தான் மாநிலத்தில் சூரிய ஆற்றல்
குசராத்திற்கு அடுத்தநிலையில் இராசத்தான் மாநிலம் சூரிய ஆற்றல் பயன்பாட்டில் விளங்குகிறது. 40 மெகாவாட் திறனளவுள்ள திருபாய் அம்பானி சூரியப் பூங்கா ஏப்ரல் 2012இல் துவங்கப்பட்டுள்ளது.  
### மகாராட்டிரத்தில் சூரிய ஆற்றல்
சீரடி சாயி பாபா தேவத்தானத்தில் உலகின் மிகப்பெரும் சூரிய ஆற்றல் நீராவி அமைப்பு இயங்கி வருகிறது. ரூ.1.33 கோடி செலவில் கட்டப்பட்டுள்ள இந்த அமைப்பின் மூலம் கோவிலுக்கு வரும் பக்தர்களுக்காக நாளொன்றுக்கு 50,000 சாப்பாடுகள் சமைக்கப்படுகின்றன. இதன் மூலம் ஆண்டொன்றுக்கு 100,000 கிலோ சமையல் எரிவளி மிச்சப்படுகிறது. மின்சாரம் இல்லாத நேரத்திலும் நீராவியால் தயாரிக்கப்படும் மின்சாரம் தண்ணீரை ஏற்றுவிக்கப் பயன்படுத்தப்படுகிறது.  

## தமிழகத்தில் சூரிய ஆற்றல்
மே 2018 கணக்கின் படி, இந்தியாவிலேயே ஐந்தாவது அதிகம் சூரிய மின்னாற்றல் உற்பத்தி செய்யும் மாநிலமாகத் தமிழ்நாடு இருக்கிறது. மொத்த மின்னுற்பத்தித் திறன் 1.8 கிகாவாட். கமுதியில் இந்தியாவின் பெரும் சூரிய மின் நிலையங்களுள் ஒன்று 2016-ஆம் ஆண்டு முதல் செயல்பட்டு வருகிறது.  

## சான்றுகோள்கள்